### 18.    Beslutning om indvindingstilladelse til overfladevand fra [adresse]

**Åbent**

Sagsnr.: 326-2016-49298       J.nr.: 13.02.01           Dokumentnr.:
326-2021-117857

**Sagstype**

Beslutning.

**Resume og sagens baggrund**

Indvindingstilladelse til overfladevand fra [adresse] skal fornys.
For at kvalificere arbejdet med en indvindingstilladelse nedsatte Teknik og
Miljøudvalget den 6. september 2018 ”Tissø Forum” med repræsentanter fra en
række interessenter omkring søen. [adresse] holdt møder i 2018 og 2019 og
efterfølgende er der arbejdet med at finjustere indvindingsmodellen for [adresse].
Arbejdet er nu så langt, at der skal gives en indvindingstilladelse.

**Indstillinger**

Direktøren indstiller, at der gives tilladelse til at
indvinde overfladevand fra [adresse].

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Indvindingen af vand fra [adresse] reguleres af en
indvindingstilladelse, og da indvindingstilladelsen skal fornys, er der
arbejdet med, hvordan der kan leveres overfladevand til industrien med en høj
grad af forsyningssikkerhed samtidig med, at der tages hensyn til landbrugs-,
lodsejer-, natur- og rekreative interesser. Der tages desuden højde for de
ændrede forhold som følger af klimaforandringerne, fx ændrede nedbørsmønstre.

Den industrielle symbiose i Kalundborg bygger bl.a. på brug
af vand fra [adresse] til Kommunens industrier. Når vandet tages fra søen, kan
grundvandet spares. Vandstanden i [adresse] reguleres med et stemmeværk for at
sikre, at der altid er vand nok til industrierne. Der søges om en
indvindingstilladelse på 7 mio. m3 pr. år.

Der er opstillet en model for [adresse] og [adresse] som
viser konsekvenserne ved forskellige indvindingsmængder og styringspraksis. I
2018 og 2019 har der været møder i [adresse] hvor forskellige interesser er
blevet drøftet og modellen er blevet gennemgået.

Forløbet fra sidste møde i [adresse] og til udkast til
tilladelse ligger klar har været lang. Alle interessenter i [adresse] har
derfor været inviteret til dialogmøder, hvor der har været mulighed for at
stille spørgsmål til indvindingstilladelsen.

Udkast til tilladelse til indvindingstilladelse samt
udarbejdede rapporter er vedlagt som bilag. Vilkår i indvindingstilladelsen
bygger på arbejdet med modellen for [adresse], input fra interessenter og Kommunens
egen vurdering af naturforholdene i [adresse] og tilhørende naturområder. Udover
Kalundborg Kommunes egen vurdering af naturforholdene, er der også indhentet
ekstern konsulenthjælp, som har udarbejdet en væsentlighedsvurdering af den
våde natur i habitatområdet. Kalundborg Kommune vurderer, at indvindingen kan
fortsætte uden væsentlige konsekvenser for habitatområdet og uden at hindre
målopfyldelse i [adresse] og [adresse] jf. vandområdeplanerne.

Når indvindingstilladelen er givet, skal der arbejdes,
videre med en vandløbskendelse til at ombygge stemmeværket i [adresse] til en mere
hensigtsmæssig styring som er beskrevet i modelarbejdet. Dette arbejde
forventes at foregå over det næste år. Indtil stemmeværket er ombygget må der
kun indvindes op til 5 mio. m3 pr år og på samme vilkår og styring
som nuværende indvinding.

**Økonomiske konsekvenser**

Ingen.

**Teknik- og Miljøudvalgets møde
den 3. juni 2021:**

Anbefales.

Einer Rasmussen (Ø) stemte imod med følgende
begrundelse: Vandindvindingstilladelsen overholder ikke
medianminimumsvandføringen og er dermed i strid med Miljøstyrelsens vejledning
til indsatsprogrammer.

**Økonomiudvalgets møde den 16.
juni 2021:**

For indstillingen stemte 8 (V, O og A).

Imod indstillingen stemte 1 (Ø) med følgende begrundelse:
Vandindvindingstilladelsen overholder ikke medianminimumsvandføringen og er
dermed i strid med Miljøstyrelsens vejledning til indsatsprogrammer.

**Bilag**

|  |  |
| --- | --- |
| Bilag 1: Udkast til Tilladelse til indvinding af overfladevand fra [adresse] | 326-2021-119698 |
| Bilag 2: [adresse] fra DHI | 326-2021-127602 |
| Bilag 3: [adresse] - Tillæg. Foreløbig version | 326-2021-128235 |
| Bilag 4: Notat fra GEUS - review af [adresse] |
| Bilag 5: Tissø væsentlighedsvurdering | 326-2021-127610 |
| Bilag 6: Væsentlighedsvurdering af ændret styringspraksis i [adresse] | 326-2020-152097 |